124 



Ari tjek Tjioeng Wanara: „nini teh, saha nja ngaran, wani ngarontok ka koe- 

 ring? Tjing, koering geura tingali masing sidik roepana koering.'' 

 Nini-nini toeloej tanggah, 



ditendjo kana rarajna, 

 meni serab katendjona, 

 nini-nini ngdoek deui, 

 kawas boeeuk beunang maboek, 

 bawaning koe tina isin, 

 tatapi pek baë naros, 

 ari pokna : „eh djoeragan, 

 ti mana nja lemboer matoeh, 

 ti mana dajeuhna maneuh, 

 nagara antjik-antjikan, 

 bandjar karang panglajoengan, 

 nja bale geusan ngadjadi ?" 

 Djawab Tjioeng Wanara: 



„dipariksa lemboer koering, 

 djaoeh-djaoeh ti babakan, 

 ti babakan padoesoenan, 

 katelah pagoegoenoengan, 

 ari ngaran djisim koering, 

 njai ieu Ki Bagoes Langka." 

 Koe nini, enggeus kapikir, ari pokna: „aeh, kasep, paingan teuing ngaran teh 

 Ki Bagoes Langka, da langka kapanggih koe eni." 



Gantjangna toeloej diakoe, dibawa njimpang ka lemboer barina disoegoeh- 

 soegoeh, tapi teu daekeun barangdahar wantoe tara saoemoerna. 

 Koe nini ladjeng ditaros : „naha henteu barangtoeang ?" 

 Walonna Tjioeng Wanara : „lain nampik ka pangasih, ngan koering teu atjan 

 pareng kana hajang barangtoeang, hajang soteh ngadoe hajam." 



Tjeuk nini soegih : „adoeh, goesti, hajang ngadoe mah, soemangga da eni di- 

 pihapean sahidji hajam koe ratoe, ari hargana hajam doearatoes pasmat sahidji. 

 Tapi rek diadoekeun, mah, soemangga bae, kadjeun teuing hajam anggoer kadjeun 

 ngagantian da em soeka katjida." 



Tjeuk Tjioeng Wanara: „atoeh em, hajoe oerang teang di mana ajeuna eta hajam." 

 Tjeuk nini : „di balandongan dikoeroengan." 



Bral indit djeung nini ka balandongan; tina koeroeng dikentjarkeun hajam 

 anoe ratoe tea. 



Ti dinja toeloej Tjioeng Wanara ngaloearkeun hajam tina djero kisa ; gantjangna 

 prak diadoekeun tapi eleh hajam ratoe. 



Nini soegih teh hoökeun, nendjo hajam ratoe eleh, pok bae nini teh ngomong: 

 „adoeh, asep, hajam ratoe wani paeh, atoeh nini teh tjilaka toengtoengna, koedoe 

 diganti saharga eta hajam." 



Tjeuk Tjioeng Wanara: „geus tangtoe nja kitoe pisan, malah-malah koering 

 oge koe nini dibere doeit." 



